***Què és una fotografia matemàtica?***

El terme fotografia matemàtica designa qualsevol imatge que reflecteixi o tingui relació amb algun aspecte matemàtic.

La fotografia matemàtica, com a concepte, designa tota aquella relació entre les formes de la naturalesa captades en una imatge i la geometria que hi podem copsar.

Una foto és foto matemàtica si hi ha intenció per part de l'autor de que així sigui. Aquesta intenció *matemàtica* ha de quedar reflectida clarament en el títol de la foto, en el que s'ha de fer referència, d'alguna manera, al contingut matemàtic.

Una quarta definició: “*és aquella fotografia que està feta per, o de la qual es pot destacar algun element o tema matemàtic, ja sigui èxplicit o fins i tot metafòric*.”

**BASES DEL CONCURS**

Hi haurà tres nivells:

Nivell **ESO12:** (1r cicle): 1r i 2n d’ESO

Nivell **ESO34:** (2n cicle): 3r i 4t d’ESO

Nivell **ESPO**: batxillerat, cicles formatius i curs accés cicles

Les fotografies han de ser fetes pels participants, en blanc i negre o color, **un màxim de 2 ,** no es poden fer fotomuntatges i cal que siguin els originals, impreses en **paper fotogràfic**.

L’objectiu és el de fomentar l’activitat didàctica de Fotografia Matemàtica, com a forma d’aprendre a visualitzar conceptes i objectes matemàtics del nostre voltant. Es valorarà tant la qualitat de la imatge com el contingut matemàtic a què faci referència el títol, amb gràcia i originalitat.

**Cada foto haurà d'anar enganxada en una cartolina DINA4 de color negre en la qual hi ha de constar el títol de la foto i el nivell.** Es recomana grandària 13x18.

En un sobre gran caldrà posar les fotos, i per tal de garantir l’anonimat de l’autor s’hi haurà d’afegir un sobre petit que contingui les seves dades: **nom i cognoms de l’autor, nivell i títol**. El títol de la fotografia i el nivell han de constar a la fotografia, en el sobre gran i en el petit.

També cal enviar les fotografies, que seran arxius en format JPG de com a màxim 4 Mb de mida, i el nom de l’arxiu serà el títol de la fotografia precedit pel nivell ( ESO12, ESO34, ESPO ) a l’adreça electrònica:

**dimdepartamentdematematiques@gmail.com**

A nivell d’institut **s’atorgaran tres premis, un per cada nivell**, i les tres millors fotografies de cada nivell participaran en nom de l’institut en el **III CONCURS DE FOTOGRAFIA MATEMÀTICA** convocat per l’APMCM (Associació de Professors de Matemàtiques de les Comarques Meridionals).

La participació donarà lloc a un increment de 0’25 punts en la nota de la 2a. Avaluació, a la que se l’hi afegiran 0’25 punts més en el cas de tenir premi.

Els participants cedeixen els drets de publicació de les fotos al Departament de Matemàtiques de l’institut Domènech i Montaner de Reus. Les fotografies premiades es podran veure a la pàgina web de l’institut i també restaran exposades al vestíbul.

**Termini de presentació de les fotografies, tant impreses com per via telemàtica: 28 de febrer de 2019.**